Komárom Katonái: A Nagy Háború hősi halottja: Haasz Miklós
A Nagy Háború hősi halottja: Haasz Miklós
Haasz Miklós, a város egyik legmódosabb polgárának, Haasz Bertalannak legidősebb gyermeke 1914-ben érettségizett a bencés gimnáziumban. Miklós, a bécsi cs. és kir. 2. lovastüzér osztály egyéves önkéntes címzetes tűzmestere 1916. július 4-én esett el a galíciai Barysz közelében. Az osztály 1. ütegében szolgált, halálát gránáttelitalálat okozta. Emlékét a komáromi zsidó hősi halottak emléktáblája őrzi.
Haláláról a Pesti Napló című lap is hírt adott:
Haasz Miklós tüzérhadapródjelölt, az ezüst vitézségi érem tulajdonosa, július negyedikén Zabaryska mellett húsz éves korában hősi halált halt.
Pesti Napló 1916.09.12
Köszönet a segítségért Dr. Lázár Balázsnak!